Drienov

Drienov je obec na Slovensku v okrese Prešov.

 Polohopis 
Obec leží v Košickej kotline medzi Košicami a Prešovom. 

 Ulice 
Kvetná, Revolučná, Žižkova, Jarná, Záhradná, Krátka, Májová, Mierová, Osloboditeľov, Partizánska, Tehelná, Námestie Kapitána Nálepku, Košická, Okružná, Jarková, Mlynská, Letná, Pod Dvorom

 Vodné toky 
rieka Torysa, Drienovský potok

 Symboly obce 
Erb obce tvorí v modrom štíte v zelenej pažiti stojaca žena v strieborných šatoch s červeným ľajblíkom a červenou, zlato prepásanou zásterou, v zlatej šatke a zlatých čižmičkách, s ľavicou vbok, v pravici so zelenolistou vetvičkou s dvomi červenými drienkami.

 Dejiny 
Podľa archeologických nálezov a historických prameňov, patrí obec Drienov k najstarším a najvýznamnejším obciam Šariša. Existovala už vo veľkomoravskom období, aj keď prvá písomná zmienka o nej je z roku 1283/1284, pod názvom Somus. Predpokladá sa, že názov Drienov je odvodený od pomenovania krovitého stromu drieňa čiže drienky.

V prvom období Uhorského štátu obec patrila šľachticom z chazarskeho etnika (Kabari), rodu Abovcov. Abovci dali pred rokom 1300 postaviť hrad Drienov (castrum Somus), nachádzajúci sa v katastri obce Obišovce, na kopci Zamčisko nad údolím rieky Svinky.

5. septembra 1449 sa odohrala pri Drienove bitka, v ktorej Jiskrovi vojaci porazili Huňadyho oddiely vedené Tomášom Székelym.

Pravdepodobne na rozhraní 17. a 18. storočia splynulo s Drienovom osídlenie Židova, nachádzajúce sa na hornom konci obce.

V 2. svetovej vojne bola obec oslobodená sovietskou armádou dňa 19. januára 1945.

 Politika 
 Obecné zastupiteľstvo 
Voľby starostu obce a poslancov Obecného zastupiteľstva v Drienove 2. decembra 2006

Výsledky

Z 1585 oprávnených voličov sa volieb zúčastnilo 887. Odovzdaných bolo 859 platných hlasov. Volebná účasť bola 55,96%.

Starosta:
Ing. Jozef Petro: 628 hlasov

Poslanec:
 Ing.plk. Lukáš Vanca Bc.

Volí sa 9 poslancov.

 Kultúra a zaujímavosti 
 Pamiatky 
 Mohylník, archeologická lokalita z obdobia eneolitu. 

 Rímskokatolícky Kostol sv. Šimona a Júdu, jednoloďová gotická stavba s polygonálnym ukončením presbytéria a predstavanou vežou, z prelomu 13. a  14. storočia.  Pôvodné patrocínium bolo sv. Martina. Po roku 1470 bola zbúraná loď a nahradená novou, presbytérium bolo novo zaklenuté krížovou rebrovou klenbou. Od reformácie do roku 1759 bol kostol reformovaný. V 17. storočí bola pristavaná veža. Okolo roku 1709 bol kostol upravovaný, keď bola novo zaklenutá loď. Nová sakristia bola vybudovaná v roku 1800. Veža prešla obnovou v rokoch 1889 – 1892. V roku 1945 bola klenba lode zbúraná a nahradená železobetónovým stropom. V roku 1965 prešiel obnovou. Obnovou prešiel ďalej v roku 2001, keď bol obnovený interiér, v rokoch 2017 – 2018 exteriér. Zo stredovekých detailov sa v kostole dochovala rebrová krížová klenba presbytéria z 15. storočia. Fasády kostola sú členené oknami so segmentovým záklenkom s podseknutím a opornými piliermi. Veža je členená kordónovými rímsami a priebežnými lizénami a ukončená ihlancovou helmicou.

 Grékokatolícky Chrám Zosnutia presvätej Bohorodičky, jednoloďová eklektická stavba s polygonálnym ukončením presbytéria a vežou tvoriacou súčasť jej hmoty, z roku 1902. Interiér je zaklenutý pruskými klenbami. Zariadenie pochádza z doby vzniku chrámu. Fasády sú členené lizénami a oknami s polkruhovým záklenkom so šambránami. Priečelie je lemované pilastrami, veža je členená lizénami a ukončená barokovou helmicou.

 Pomník obetiam I. svetovej vojny z roku 1938. 

 Pomníky 
Pomník vojakom padlým v 1. a 2. sv. vojne

 Hudba 
Nachádza sa tu pobočka CZUŠ sv.Mikuláša. Každý rok usporadúva koncerty, na ktorých si môžete vypočuť nielen krásne skladby od rôznych autorov na rôznych nástrojoch, ale ponuka sa vám aj vstup do galérie umeleckých prác študentov a taktiež tanečné predstavenia.

V máji sa koná Chrámový koncert - v kostole sv. Šimona a Júdy.

 Prírodné pamiatky 
Národná prírodná rezervácia Gýmešský jarok je národná prírodná rezervácia v správe štátnej ochrany prírody Prešov.
náhľad|NPR Gymešský jarok
Nachádza sa v katastrálnom území obce Drienov v okrese Prešov v Prešovskom kraji. Územie bolo vyhlásené v roku 1981 na rozlohe 20,6200 ha. Ochranné pásmo nebolo určené.

Predmetom ochrany je: NPR je vyhlásená na ochranu lesných spoločenstiev brezových dúbrav a oglejených bukových dúbrav v Košickej kotline na vedecko-výskumné, náučné a kultúrno-výchovné ciele.[1]
náhľad|NPR Gymešský járok
náhľad|Národná prírodná rezervácia Gymešský jarok Drienov

Referencie:

Štátny zoznam osobitne chránených častí prírody SR

http://uzemia.enviroportal.sk/main/detail/cislo/535

 Pravidelné podujatia 
Hudobné koncerty, plesy, ...

 Školstvo 
 MŠ Drienov
 Základná škola Drienov je plnoorganizovaná základná škola s rozšíreným vyučovaním jazykov.
 Jedáleň Drienov

 Doprava 
 Autobusová doprava: SAD Košice, SAD Prešov. 
 Diaľničná doprava: 1 km od dediny - spojenie s Prešovom a Košicami. 
 Vlaková doprava: po blízkosti Kysak a príp. Obišovce. 
 Letecká doprava: letisko Košice.

 Osobnosti obce 
 Rodáci 
 Jolana Kirczová rodená Schwartzová (* 1909 – † 1936), umelecká keramička
 Albín Korem (* 1941 – † 2006), spisovateľ (Africké rozprávky; Ghana, Ghančania a ja; Šarišsko-slovenský slovník z obce Drienov a ďalšie), cestovateľ. V roku 1971 začal svoje vyše tridsaťročné pôsobenie v Ghane. V roku 1984 ghanský prezident Jerry John Rawlings napí­sal jeho rodičom list kde píše: „Jeho práca tu ho odlučuje od Vás na dlhý čas, ale rád by som Vám dal vedieť, ako veľmi oceňujeme túto jeho obetavosť.“ Prezident pomenoval Albína Korema obhajcom vidieckych farmárov, učiteľom a priateľom, ktorého články otvárali myslenie ľudí­. Neskôr Korem aj vďaka listu od ghanského prezidenta získal naspäť cestovný pas a po rokoch emigrácie navštívil svojich rodičov. V miestnej základnej škole v Drienove sa s Albínom Koremom uskutočnili opakované besedy, kde Ghanu predstavil prostredníctvom exponátov cudzokrajných ozdobných nástrojov či obrazového materiálu. 

 Pôsobili tu 
 Peter a Ivanka († 1285/1287) z rodu Aba, synovia Juraja z Drienova, miestni šľachtici a bojovníci proti druhému mongolskému vpádu 1285 – 1287, spomínaní v listine Ladislava IV. (1288).

 Referencie 

 Iné projekty 

 Externé odkazy 



Kategória:Obce okresu Prešov